Likumprojekta

**“Grozījumi Dzīvnieku aizsardzības likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) 5.1 Projekta anotācijas kopsavilkumā norāda projekta mērķi, risinājumu un projekta spēkā stāšanās laiku (nepārsniedzot 500 zīmes bez atstarpēm). Anotācijas kopsavilkumu neaizpilda Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73. un 73.1 punktā minētajiem | Tā kā Latvijas Administratīvo pārkāpumu kodekss (turpmāk – kodekss) ir novecojis, tas neatbilst juridiskās tehnikas prasībām, pastāvošajai tiesību sistēmai un juridiskajai konstrukcijai kopumā, tiek izstrādāts jauns Administratīvo pārkāpumu procesa likums un administratīvo pārkāpumu sastāvi ir ietverami tajā pašā likumā, kurā ir ietverts pienākums veikt kādu darbību vai arī noteikts darbības aizliegums.  Likumprojekts paredz, ka tiesību normas, kas saistītas ar administratīvās atbildības noteikšanu Dzīvnieku aizsardzības likumā, stāsies spēkā vienlaikus ar Administratīvo pārkāpumu procesa likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekta “Grozījumi Dzīvnieku aizsardzības likumā” (turpmāk – likumprojekts) mērķis ir noteikts saskaņā ar Ministru kabineta 2013. gada 4. februāra rīkojumu Nr.38 „Par Administratīvo sodu sistēmas attīstības koncepciju” (turpmāk – rīkojums), atbalstot Administratīvo sodu sistēmas attīstības koncepcijas kopsavilkumā ietverto risinājumu un paredzot arī nozaru kodifikāciju.  Likumprojekts sagatavots, lai izpildītu Ministru kabineta 2014. gada 22. aprīļa sēdes protokola Nr.24 26.§ „Informatīvais ziņojums „Nozaru administratīvo pārkāpumu kodifikācijas ieviešanas sistēma”” (turpmāk – Informatīvais ziņojums) 2.punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrija likumprojektu ir sagatavojusi, izpildot Ministru kabineta 2014. gada 22.aprīļa sēdes protokola Nr.24 26.§. Dzīvnieku aizsardzības likumu (turpmāk – likums) ir nepieciešams grozīt, paredzot jaunu X nodaļu „Administratīvā atbildība dzīvnieku aizsardzības un labturības jomā un kompetence sodu piemērošanā” un papildinot ar normām, kas izriet no kodeksa 77., 106., 106.1, 106.3, 106.5 un 107.panta. Tas nodrošinās Ministru kabineta 2014.gada 22.aprīļa sēdes protokola Nr.24 26.§ dotā uzdevuma izpildi.  Kodeksā ir noteikts sods par dzīvnieku turēšanas, labturības, izmantošanas un pārvadāšanas prasību pārkāpšanu, cietsirdīgu izturēšanos pret dzīvniekiem un dzīvnieku nogalināšanas prasību pārkāpšanu, kā arī mājas (istabas) dzīvnieku pārdošanas un dāvināšanas prasību pārkāpšanu, dzīvnieku slēpšanu, nereģistrēšanu, neidentificēšanu (nemarķēšanu) un izvairīšanos no to uzskaites. Patlaban Pārtikas un veterinārais dienests izskata administratīvo pārkāpumu lietas par pārkāpumiem, kas noteikti kodeksa 106., 106.1, 106.3, 106.5 un 107.pantā, pašvaldību administratīvās komisijas – par kodeksa 106.–107.pantā noteiktajiem pārkāpumiem un Dabas aizsardzības pārvalde – par kodeksa 77.pantā minēto pārkāpumu.  Informatīvā ziņojuma 1.pielikumā norādītais attiecībā uz kodeksa 106.2 pantu par aizliegtu zāļu lietošanu dzīvniekiem un zāļu izdalīšanās perioda neievērošanu pēc zāļu lietošanas dzīvniekiem tiks pārņemts Veterinārmedicīnas likumā. Likumprojekta “Grozījumi Veterinārmedicīnas likumā” (atbalstīts Ministru kabineta 2017. gada 25. jūlija sēdē (prot. Nr.37 32.§)) 75., 76., 77. un 78. panta norma ir sagatavota, izvērtējot spēkā esošos sodus, kas noteikti kodeksa 106.2pantā.  Ievērojot Ministru kabineta 2013. gada 4. februāra rīkojuma Nr.38 „Par Administratīvo sodu sistēmas attīstības koncepciju” 3.punktu un līdz šim konstatētos administratīvos pārkāpumus dzīvnieku aizsardzības un labturības jomā, tika izvērtēts esošo administratīvo pārkāpumu sastāvs atkarībā no nodarījuma bīstamības, sabiedriskā kaitīguma, nodarījuma sekām, nodarījuma aktualitātes un nodarījuma attiecināmības uz publiski tiesiskajām attiecībām.  Spēkā esošie sodi kodeksā ir ļoti plaši interpretējami, ietverot sodus par pārkāpumiem, kas novēršami, piemērojot Administratīvā procesa likuma (turpmāk – APL) normas. Izvērtējot konstatētos pārkāpumus un tiem piemērotos sodus dzīvnieku labturības un aizsardzības jomā, likumprojektā ir noteikti sodi par konkrētiem pārkāpumiem, paredzot tos piemērot tad, kad pārkāpums vairs nav novēršams un ir radījis neatgriezeniskas sekas.  Kodeksa 77. panta pirmās daļas regulējums ir ļoti plašs un vispārīgs – par normatīvajos aktos noteikto dzīvnieku aizsardzības prasību pārkāpšanu, un patlaban tas ir Dabas aizsardzības pārvaldes kompetencē, bet tas neatbilst Dzīvnieku aizsardzības likuma 9. panta pirmās daļas 2. punktā noteiktajam Vides aizsardzības un reģionālās attīstības ministrijas (Dabas aizsardzības pārvaldes) kompetences apjomam, t.i., savvaļā dzīvojošo nemedījamo savvaļas sugu aizsardzība. Atbilstoši Dzīvnieku aizsardzības likuma 9. panta pirmās daļas 1. punkta “a” apakšpunktam Pārtikas un veterinārā dienesta kompetencē ir nebrīvē audzētu dzīvnieku aizsardzības un labturības prasību ievērošanas uzraudzība un kontrole. Dzīvnieku aizsardzības likuma 3.1 pantā minētos savvaļas sugu dzīvniekus ir aizliegts iegādāties, turēt nebrīvē, atsavināt vai turēt pārdošanai vai apmaiņai un piedāvāt tirdzniecībā, bet šie aizliegumi neattiecas uz zooloģiskajiem dārziem un reģistrētām savvaļas sugu dzīvnieku turēšanas vietām. Saskaņā ar Ministru kabineta 2010. gada 21. decembra noteikumiem Nr. 1146 “Savvaļas sugu dzīvnieku turēšanas vietu reģistrācijas kārtība” Pārtikas un veterinārais dienests reģistrē Dzīvnieku aizsardzības likuma 3.1 pantā minēto savvaļas sugu dzīvnieku turēšanas vietas, bet Dabas aizsardzības pārvalde reģistrē zooloģiskos dārzus atbilstoši Ministru kabineta 2010. gada 9. novembra noteikumiem Nr. 1033 “Prasības savvaļas sugu dzīvnieku turēšanai zooloģiskajā dārzā un prasības zooloģiskā dārza izveidošanai un reģistrācijai”. Likuma 56. panta pirmajā daļā paredzēts ietvert sodu par savvaļas sugu dzīvnieku aizsardzības prasību pārkāpumiem, un tā piemērošana būs Dabas aizsardzības pārvaldes un Pārtikas un veterinārā dienesta kompetencē. Tā kā Dzīvnieku aizsardzības likuma 3.1 pantā minētie aizliegumi attiecas ne tikai uz savvaļas sugu dzīvnieku turēšanu nebrīvē, bet arī uz to iegādi, pārdošanu, piedāvāšanu apmaiņai vai tirdzniecībā, administratīvo pārkāpumu procesu par likuma 56. panta pirmajā daļā minētajiem pārkāpumiem varēs uzsākt ne tikai Pārtikas un veterinārais dienests un Dabas aizsardzības pārvalde, bet arī Valsts policija un pašvaldības policija.  Atbildību par pārējo normatīvajos aktos noteikto prasību pārkāpšanu saistībā ar dzīvnieku aizsardzību plānots ietvert citos likuma pantos. Kodeksa 77. panta otrās daļas regulējums ietverts likuma 56. panta pirmajā daļā.  Tā kā uz zooloģiskajiem dārziem, kuros arī tiek turēti savvaļas sugu dzīvnieki, attiecas speciāls regulējums, tas tiek nodalīts atsevišķā 56. panta otrajā daļā, lai atvieglotu likuma piemērošanu zooloģisko dārzu turētājiem. Likuma 56. panta otrās daļas piemērošana būs Dabas aizsardzības pārvaldes kompetencē.  Izvērtējot esošo soda naudas apmēru, par 56. panta pārkāpumiem soda naudu paredzēts pielīdzināt soda naudas apmēram par to normatīvo aktu pārkāpšanu, kuri regulē tirdzniecību ar apdraudēto savvaļas dzīvnieku un augu sugu īpatņiem (*CITES*) un kuri, kodificējot nozares, tiks noteikti Sugu un biotopu aizsardzības likumā. Šādā veidā netiks dalīti *CITES* un citi savvaļas sugu dzīvnieki, un atkarībā no nodarījuma smaguma tiks piemēroti līdzvērtīgi sodi, tostarp par pārkāpumiem savvaļas sugu dzīvnieku turēšanai zooloģiskajā dārzā, jo zooloģiskajos dārzos tiek turētas retas un apdraudētas savvaļas dzīvnieku sugas.  Likumprojekts neparedz iekļaut sodus, kas noteikti kodeksa:  1) 106.1pantā attiecībā uz dzīvnieku nogalināšanas prasību pārkāpumiem, jo likuma 4.pantā noteikts, ka šīs darbības uzskatāmas par cietsirdīgu izturēšanos pret dzīvnieku;  2) 107. pantā, jo tiesību normu izpildi par dzīvnieku slēpšanu, nereģistrēšanu un neidentificēšanuvar regulēt APL noteiktajā kārtībā.  Likumprojekts paredz kodeksa 106. pantā noteiktos sodus par dzīvnieku turēšanas, labturības, izmantošanas un pārvadāšanas prasību pārkāpumiem izteikt citā redakcijā, jo likumā noteikts, ka labturība ir dzīvnieka fizioloģisko un etoloģisko vajadzību nodrošināšanas pasākumu kopums, kas attiecas uz dzīvnieku turēšanu, tirdzniecību, izmantošanu, apmācību un pārvadāšanu.  Pamatojoties uz minēto, likumprojekts paredz sodu par tādu dzīvnieku labturības prasību pārkāpumiem, kas iekļauj dzīvnieku turēšanu, tirdzniecību, izmantošanu, apmācību un pārvadāšanu.  Likumprojektā papildus tiek paredzēts sods par dzīvnieku pārvadāšanu bez dzīvnieku pārvadātāja atļaujas, kvalifikācijas sertifikāta par dzīvnieku labturību pārvadāšanas laikā vai transportlīdzekļa atbilstības sertifikāta. Šī norma tiks piemērota tām dzīvnieku kravām, kas Latvijā tiek ievestas no citām valstīm.  Likumprojektā netiek atsevišķi izdalīts sods par bīstama suņa turēšanas prasību pārkāpumiem (kodeksa 106. panta otrā daļa), bet ir noteikts sods par dzīvnieku labturības noteikumu pārkāpumiem, kas ietver arī suņa turēšanas prasību pārkāpumus, un arī sods par dzīvnieku turēšanas noteikumu pārkāpšanu, ja ar to citam dzīvniekam nodarīts fizisks kaitējums vai cilvēkam nodarīts fizisks vai materiāls kaitējums.  Kodeksa 106.3 pantā noteiktie sodi par mājas (istabas) dzīvnieku pārdošanas un dāvināšanas prasību pārkāpumiem izteikti citā redakcijā, paredzot sodus par mājas (istabas) dzīvnieku atsavināšanas, t.i., atdošanas, pārdošanas, dāvināšana utt., noteikumu pārkāpumiem.  Izvērtējot kodeksa noteiktos pašreizējos sodus, ir secināts, ka sodu apmērs nav pietiekams, lai nodrošinātu to, ka persona pilnībā ievērotu dzīvnieku aizsardzības un labturības jomas normatīvajos aktos noteiktās prasības, tāpēc paredzēts palielināt naudas soda apmēru par pārkāpumiem dzīvnieku aizsardzības un labturības jomā.  Likumprojekta mērķis ir veicināt personu atbildību par dzīvnieku aizsardzības un labturības jomas normatīvajos aktos noteikto prasību ievērošanu.  Patlaban administratīvo pārkāpumu lietas par dzīvnieku turēšanas noteikumu pārkāpšanu (kodeksa 106. pants) izskata Pārtikas un veterinārais dienests un pašvaldību administratīvās komisijas. Nepieciešams paredzēt, ka arī Valsts policijai ir tiesības īstenot administratīvo pārkāpumu procesu par dzīvnieku turēšanas noteikumu pārkāpšanu, ja ar to nodarīts kaitējums cilvēkam (likuma 58. pants), jo gadījumos, kad par dzīvnieku turēšanas noteikumu pārkāpšanu Valsts policija būs uzsākusi kriminālprocesu pēc Krimināllikuma 230.1panta, bet pēc tam izbeigusi un uzsākusi administratīvā pārkāpuma procesu, nebūtu lietderīgi lietas materiālus nodot izskatīšanai Pārtikas un veterinārajam dienestam vai pašvaldības administratīvajai komisijai. Tāpat jāņem vērā, ka daudzās Latvijas administratīvajās teritorijās nav pašvaldības policijas, un tas neveicina savlaicīgu pārkāpumu atklāšanu un personu saukšanu pie atbildības.  Patlaban likuma 4. panta otrā daļa paredz, ka personai ir aizliegts turēt dzīvnieku, ja tā ir sodīta par cietsirdīgu izturēšanos pret dzīvnieku. Tā kā ne visas dzīvnieku sugas ir jāreģistrē Lauksaimniecības datu centra datubāzē, dienestam nav iespējams izkontrolēt, vai sodītā persona iegādājas vai tur dzīvnieku. Gadījumos, kad personai ir piemērots aizliegums turēt dzīvnieku, dzīvnieks var tikt pārreģistrēts uz citas personas vārda, kura ir tuvu stāvoša persona sodītai personai, tāpēc mainīsies nevis reālā situācija, bet gan tikai tiesiskā situācija. Pēdējo piecu gadu laikā dienests nav piemērojis likuma otrā daļā noteikto sodu, jo par vienu un to pašu pārkāpumu nedrīkst uzsākt divus atšķirīgus procesus – administratīvo pārkāpumu procesu un administratīvo procesu. Pamatojoties uz minēto, no likuma nepieciešams izslēgt 4. panta otro daļu.  Likumprojekta X nodaļā paredzēts noteikt administratīvos sodus par šādiem pārkāpumiem:  1) 53. panta pirmā daļa paredz sodu par to mājas (istabas) dzīvnieku atsavināšanas prasību pārkāpšanu, kas noteiktas Eiropas konvencijā par mājas (istabas) dzīvnieku aizsardzību, Dzīvnieku aizsardzības likumā un Ministru kabineta 2006. gada 4.aprīļa noteikumu Nr.266 "Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai" 3. un 4.nodaļā. Minētā norma tiek piemērota gadījumos, kad, piemēram, mājas (istabas) dzīvnieku atsavina, pirms sasniegts atsavināšanai noteiktais dzīvnieka vecums, dzīvniekam nav veikta atbilstoša vakcinācija, tiek tirgoti dzīvnieki, kam ir ektoparazīti, slimi, ģenētiski nepilnvērtīgi dzīvnieki, kuces un kaķenes, kuru grūsnības laiks pārsniedz 30 dienas, no dzīvnieku patversmes paņemts dzīvnieks nav sterilizēts, kā arī gadījumos, kad bez vecāku skaidras piekrišanas dzīvnieki tiek pārdoti personai, kura jaunāka par 16 gadiem;  2) 53. panta otrā daļa paredz sodu, ja nav ievērots Dzīvnieku aizsardzības likumā 4.1 pantā noteiktais, t.i., aizliegta tāda mājas (istabas) dzīvnieka dalība sacensībās, tirgos un izsolēs, kā arī demonstrēšana publiskās izstādēs, kuram ir izdarīta izskatu pārveidojoša operācija;  3) 54. panta pirmā daļa paredz sodu, ja tiek pārkāptas prasības, kas noteiktas Padomes 2004. gada 22. decembra Regulā (EK) Nr. [1/2005](http://eur-lex.europa.eu/eli/reg/2005/1?locale=LV) par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās [64/432/EEK](http://eur-lex.europa.eu/eli/dir/1964/432?locale=LV) un [93/119/EK](http://eur-lex.europa.eu/eli/dir/1993/119?locale=LV) un Regulā (EK) Nr. [1255/97](http://eur-lex.europa.eu/eli/reg/1997/1255?locale=LV), kā arī ja tiek pārkāptas prasības Ministru kabineta 2013.gada 18.jūnija noteikumu Nr.322 “Dzīvnieku pārvadāšanas noteikumi” 3. un 4.nodaļā;  4) 54.panta otrā daļa paredz sodu, ja tiek pārkāptas Ministru kabineta 2013.gada 18.jūnija noteikumu Nr.322 “Dzīvnieku pārvadāšanas noteikumi” 5., 7. un 8. punkta prasības, kas attiecas uz mājas (istabas) dzīvnieku pārvadāšanu. Ja tiks apdraudēta sabiedriskā kārtība vai drošība, sodu par prasību pārkāpumu piemēros pašvaldības administratīvā komisija. Pārējos gadījumos sodu piemēros dienests;  5) 55. panta pirmā daļa paredz sodu, ja tiek pārkāptas prasības, kas noteiktas Dzīvnieku aizsardzības likumā 5.nodaļā un Ministru kabineta 2013. gada 22. janvāra noteikumos Nr.52 “Noteikumi par zinātniskiem mērķiem izmantojamo dzīvnieku aizsardzību”. Izmēģinājuma projektu izvērtē Pārtikas un veterinārais dienests (turpmāk – dienests) un pārliecinās par projekta atbilstību šādiem kritērijiem:  a) vai izmēģinājuma projekts ir pamatots no zinātnes vai izglītības viedokļa;  b) vai izmēģinājuma projekta mērķi attaisno dzīvnieku izmantošanu;  c) vai izmēģinājuma projekts plānots tā, lai procedūras būtu iespējams veikt, cik vien iespējams humāni un videi nekaitīgi.  Dienests regulāri veic visu audzētāju, piegādātāju un lietotāju pārbaudes, tostarp pārbauda attiecīgā lietotāja īstenoto projektu skaitu un veidu, un jebkuru informāciju, kas varētu liecināt par neatbilstību izsniegtajai atļaujai;  6) 55. panta otrā daļa paredz sodu, ja tiek pārkāptas prasības, kas noteiktas Dzīvnieku aizsardzības likumā 26.1 pantā un Ministru kabineta 2013. gada 22. janvāra noteikumu Nr.52 “Noteikumi par zinātniskiem mērķiem izmantojamo dzīvnieku aizsardzību” 10. nodaļā un dzīvnieki tiek izmantoti procedūrā bez dienesta atļaujas. Dienests izvērtē izmēģinājuma projekta mērķi, paredzamos zinātniskos rezultātus, 3 Rs principus, procedūru smagumu, dzīvnieka ciešanas, sāpes un pieņem lēmumu izsniegt vai neizsniegt izmēģinājuma projekta atļauju dzīvnieka izmantošanai procedūrā. Ir svarīgi nodrošināt, lai tiktu rūpīgi izvērtēts, kāda ir katra dzīvnieka izmantošanas sagaidāmo rezultātu zinātniskā un izglītojošā vērtība, lietderība un nozīmība;  7) 56. pants paredz sodu par savvaļas sugu dzīvnieku aizsardzības prasību pārkāpšanu.  56. panta pirmā daļa paredz sodu, ja tiek pārkāptas prasības, kas noteiktas Dzīvnieku aizsardzības likuma 3.1 pantā un 27. pantā, attiecībā uz prasību pārkāpumiem darbībās ar savvaļas sugu dzīvniekiem.Atbilstoši kompetencei Pārtikas un veterinārais dienests piemēro sodu par pārkāpumiem, kas saistīti ar Dzīvnieku aizsardzības likuma 3.1 pantā minēto savvaļas sugu dzīvnieku turēšanu, iegādi, pārdošanu, apmaiņu vai tirdzniecību nereģistrētā turēšanas vietā. Pārējos gadījumos sodu piemēro Dabas aizsardzības pārvalde.  56. panta otrā daļa paredz sodu par Ministru kabineta 2010. gada 9. novembra noteikumos Nr.1033 “Prasības savvaļas sugu dzīvnieku turēšanai zooloģiskajā dārzā un prasības zooloģiskā dārza izveidošanai un reģistrācijai” noteikto prasību pārkāpšanu.  56. panta trešā daļa paredz sodu par savvaļas sugas dzīvnieku (gan savvaļā iegūtu, gan nebrīvē audzētu) apmācīšanu un izmantošanu kā atrakciju dzīvnieku un to izrādīšanu publiski kā atrakciju dzīvnieku – tas noteikts Dzīvnieku aizsardzības likuma 27.1 pantā (2017. gada 15. jūnija grozījumi [Dzīvnieku aizsardzības likumā](https://likumi.lv/ta/id/14940-dzivnieku-aizsardzibas-likums));  8) 57. pants paredz sodu par dzīvnieku labturības prasību pārkāpumiem. Dzīvnieku labturības prasības nosaka Dzīvnieku aizsardzības likums, Eiropas konvencija par lauksaimniecības dzīvnieku aizsardzību un tās protokols, Padomes 2004. gada 22. decembra Regula (EK) Nr. [1/2005](http://eur-lex.europa.eu/eli/reg/2005/1?locale=LV) par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās [64/432/EEK](http://eur-lex.europa.eu/eli/dir/1964/432?locale=LV) un [93/119/EK](http://eur-lex.europa.eu/eli/dir/1993/119?locale=LV) un Regulā (EK) Nr. [1255/97](http://eur-lex.europa.eu/eli/reg/1997/1255?locale=LV), Ministru kabineta 2008.gada 2.janvāra noteikumi Nr.5 "Lauksaimniecības dzīvnieku vispārīgās labturības prasības", Ministru kabineta 2010.gada 3.augusta noteikumi Nr.715 "Labturības prasības kažokzvēru turēšanai", Ministru kabineta 2010.gada 6.jūlija noteikumi Nr.611 "Labturības prasības zosu, pīļu un muskuspīļu turēšanai", Ministru kabineta 2003.gada 2.septembra noteikumi Nr.491 "Teļu labturības prasības", Ministru kabineta 2005.gada 13.decembra noteikumi Nr.947 "Labturības prasības dzīvu zivju turēšanai un nogalināšanai pārtikas uzņēmumu mazumtirdzniecības vietās", Ministru kabineta 2009.gada 7.jūlija noteikumi Nr.743 "Cūku labturības prasības", Ministru kabineta 2009.gada 7.jūlija noteikumi Nr.744 "Noteikumi par dējējvistu labturības prasībām un dējējvistu turēšanas uzņēmumu reģistrācijas kārtību", Ministru kabineta 2010.gada 2.februāra noteikumi Nr.98 "Labturības prasības cāļu turēšanai un izmantošanai gaļas ražošanai", Ministru kabineta 2011.gada 4.janvāra noteikumi Nr.4 "Dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kārtība iežogotās platībās un prasības šādu platību ierīkošanai", Ministru kabineta 2013.gada 18.jūnija noteikumi Nr.322 "Dzīvnieku pārvadāšanas noteikumi", Eiropas konvencija par mājas (istabas) dzīvnieku aizsardzību, Ministru kabineta 2006.gada 4.aprīļa noteikumi Nr.266 "Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai", Ministru kabineta 2005.gada 20.decembra noteikumi Nr.959 "Labturības prasības sporta, darba un atrakciju dzīvnieku turēšanai, apmācībai un izmantošanai sacensībās, darbā vai atrakcijās", Ministru kabineta 2006.gada 16.maija noteikumi Nr.407 "Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību", Ministru kabineta 2012.gada 2.oktobra noteikumi Nr.678 "Klaiņojošu suņu un kaķu izķeršanas prasības", Eiropas Konvencija par izmēģinājumos un citos zinātniskos nolūkos izmantojamo mugurkaulnieku aizsardzību un Grozījumu protokolu Eiropas Konvencijai par izmēģinājumos un citos zinātniskos nolūkos izmantojamo mugurkaulnieku aizsardzību”, Ministru kabineta 2013.gada 22.janvāra noteikumi Nr.52 “Noteikumi par zinātniskiem mērķiem izmantojamo dzīvnieku aizsardzību”, [Padomes 2009.gada 24.septembra Regula (EK) Nr.1099/2009 par dzīvnieku aizsardzību nonāvēšanas laikā](http://eur-lex.europa.eu/LexUriServ/LexUriServ.do?uri=OJ:L:2009:303:0001:0030:LV:PDF), Eiropas konvencija par kaujamo dzīvnieku aizsardzību un Ministru kabineta 2013.gada 8.janvāra noteikumi Nr.21 "Kaušanai paredzēto lauksaimniecības dzīvnieku aizsardzības prasības". Sodu par dzīvnieku labturības prasību pārkāpumu piemēro dienests vai pašvaldības administratīvā komisija. Ja dzīvnieki rada sabiedriskās kārtības traucējumus un apdraud sabiedrisko drošību (smakas, troksnis, antisanitāri apstākļi), sodu par pārkāpumu piemēro pašvaldības administratīvā komisija. Pārējos gadījumos sodu piemēro dienests;  9) 58. pants paredz sodu par to dzīvnieka turēšanas noteikumu pārkāpšanu, kas noteikti Dzīvnieku aizsardzības likumā un Ministru kabineta 2006. gada 4.aprīļa noteikumos Nr.266 "Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai", ja ar šo pārkāpumu sakosts cits dzīvnieks vai arī cilvēkam nodarīts fizisks vai materiāls kaitējums, izņemot tos gadījumus, kas noteikti Krimināllikuma 230.1 pantā. Dienesta pamatuzdevums atbilstoši normatīvajos aktos noteiktajai kompetencei ir īstenot valsts uzraudzību un kontroli dzīvnieku veselības un labturības jomā. Saskaņā ar Dzīvnieku aizsardzības likuma 1.panta 12.punktu par dzīvnieku labturību uzskatāma dzīvnieka fizioloģisko un etoloģisko vajadzību nodrošināšanas pasākumu kopums. Tas nozīmē, ka dienesta kompetencē ir izskatīt tikai tos gadījumus, kad kaitējums ir nodarīts citam dzīvniekam. Tādēļ ir nepieciešams nošķirt iestāžu kompetenci konkrētu gadījumu izskatīšanā. Sodu par to, ka cilvēkam nodarīti miesas bojājumi vai materiāls kaitējums, izņemot tajos gadījumos, kas noteikti Krimināllikuma 230.1 pantā, piemēros pašvaldības administratīvā komisija vai Valsts policija, savukārt, ja kaitējums būs nodarīts citam dzīvniekam, sodu piemēros dienests. Valsts policija īsteno administratīvo pārkāpumu procesu, ja tā uzsākto kriminālprocesu par dzīvnieku turēšanas noteikumu pārkāpšanu ir pārkvalificējusi par administratīvo pārkāpumu;  10) 59. pants paredz sodu par cietsirdīgu izturēšanos pret dzīvnieku. Dzīvnieku aizsardzības likuma 4. panta pirmajā daļā minētas tās darbības, kas uzskatāmas par cietsirdīgu izturēšanos pret dzīvnieku. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Dabas aizsardzības pārvalde un Valsts policija |
| 4. | Cita informācija | Likumprojekts izskatīts un atbalstīts Latvijas Administratīvo pārkāpumu kodeksa pastāvīgās darba grupas 2016. gada 3. novembra un 2017. gada 20. aprīļa sēdē. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz dzīvnieku īpašniekiem un turētājiem, kā arī izmēģinājumu dzīvnieku audzētājiem, piegādātājiem un lietotājiem**.** Likumprojekts ietekmēs Latvijas 110 novadu un deviņas republikas pilsētu pašvaldības. Pārtikas un veterinārā dienesta inspektorus, Dabas aizsardzības pārvaldes darbiniekus un Valsts policijas darbiniekus.  Patlaban Pārtikas un veterinārajā dienestā reģistrēti deviņi izmēģinājumu dzīvnieku lietotāji, divi izmēģinājumu dzīvnieku audzētāji un viens izmēģinājumu dzīvnieku piegādātājs. Tāpat ir reģistrētas 49 mājas (istabas) dzīvnieku turēšanas un izmantošanas vietas (dati no Pārtikas un veterinārā dienesta tīmekļa vietnes [www.pvd.gov.lv](http://www.pvd.gov.lv/)).  Lauksaimniecības datu centrā ir reģistrētas 139 507 lauksaimniecības dzīvnieku novietnes (01.01.2017.), kā arī 113 520 suņi, 3422 kaķi un 80 mājas seski (01.04.2018.). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nepalielinās administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | Izmai-ņas kārtējā gadā, salīdzi-not ar valsts budžetu kārtē-jam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 1.1. valsts pamatbu-džets, tai skaitā ieņēmumi no maksas pakalpoju-miem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbu-džets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 3.1. valsts pamatbu-džets | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensē-jošu izdevumu samazināju-mu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms |
| 5.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Ieņēmumu ietekme uz valsts budžetu nav precīzi aprēķināma, jo budžeta ieņēmumi no soda naudas, kas iekasēta par konstatētajiem administratīvajiem pārkāpumiem, ir atkarīgi no pārkāpumu apjoma un darba efektivitātes. Abi šie faktori mijiedarbojas: jo intensīvāka ir uzraudzība (prevencija), jo īstermiņā tiek iekasēts vairāk soda naudas un secīgi ir mazāk pārkāpumu (soda naudas) ilgtermiņā, un pretēji. Tātad sistēma līdzsvarojas patstāvīgi un attiecīgi likumprojekts nerada ietekmi uz valsts budžetu.  Pārtikas un veterinārais dienests likumprojektā noteiktās funkcijas nodrošinās no Zemkopības ministrijas budžetā piešķirtajiem līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | **1) Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem;**  **2)** Eiropas Parlamenta un Padomes 2010. gada 22. septembra Direktīva 2010/63/ES par zinātniskiem mērķiem izmantojamo dzīvnieku aizsardzību |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | **1) Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (turpmāk – Regula Nr. 882/2004);**  **2)** Eiropas Parlamenta un Padomes 2010. gada 22. septembra Direktīva 2010/63/ES par zinātniskiem mērķiem izmantojamo dzīvnieku aizsardzību (turpmāk – Direktīva 2010/63/ES) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 882/2004 55. panta 1.punkts | Likumprojekta 2. pants (54., 57. un 59. panta redakcija) | Atbilst pilnībā. | Tiesību norma neparedz stingrākas prasības |
| Direktīvas 2010/63/ES 60. pants | Likumprojekta 2. pants (55. panta redakcija) | Atbilst pilnībā. | Nav noteiktas stingrākas prasības kā direktīvā |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots Zemkopības ministrijas tīmekļa vietnē no 2016. gada 12. līdz 19. septembrim. Pēc Likumprojekta izsludināšanas Valsts sekretāru sanāksmē tas būs pieejams Ministru kabineta tīmekļa vietnē. |
| 2. | Sabiedrības līdzdalība projekta izstrādē | Likumprojekts nosūtīts saskaņošanai nodibinājumam “Dzīvnieku drauga fonds”, Latvijas Kinoloģiskai federācijai, nodibinājumam “Dzīvnieku policija”, biedrībai “Juglas dzīvnieku aizsardzības grupa” un Latvijas Veterinārārstu biedrībai. |
| 3. | Sabiedrības līdzdalības rezultāti | Saņemts atzinums no Latvijas Kinoloģiskās federācijas (turpmāk – LKF). Būtiskākie LKF iebildumi attiecās uz soda apmēra palielināšanu par savvaļas sugu dzīvnieku ieguvi, iegādi, turēšanu nebrīvē, atsavināšanu, par dzīvnieku turēšanas noteikumu pārkāpšanu un Valsts policijas kompetenci. Iesūtītie LKF iebildumi nav ņemti vērā. Nav nepieciešams palielināt sodu par savvaļas sugu dzīvnieku ieguvi, iegādi, turēšanu nebrīvē, atsavināšanu vai turēšanu pārdošanai vai apmaiņai un piedāvāšanu tirdzniecībā, jo Sugu un biotopu aizsardzības likums regulē īpaši aizsargājamās sugas un starptautisko tirdzniecību ar apdraudēto savvaļas dzīvnieku un augu sugu īpatņiem, un par tā normu pārkāpumiem noteikta administratīvā atbildība. Nav arī nepieciešams palielināt sodu par dzīvnieku turēšanas noteikumu pārkāpšanu, ja ar to citam dzīvniekam nodarīts fizisks kaitējums vai cilvēkam nodarīts fizisks vai materiāls kaitējums, jo tiesību norma paredzēta gadījumiem, kad dzīvnieks nodarījis maznozīmīgus vai vieglus miesas bojājumus citam dzīvniekam vai maznozīmīgu materiālu kaitējumu cilvēkam. Tāpat nav ņemts vērā iebildums par Valsts policijas kompetences palielināšanu, jo saskaņā ar Krimināllikuma 230.1pantu nav paredzēta atbildība par dzīvnieku turēšanas noteikumu pārkāpšanu, ja ar to nodarīts kaitējums dzīvniekam. Ar likumprojektu paredzēts, ka Valsts policija veiks administratīvo pārkāpumu procesu par dzīvnieku turēšanas noteikumu pārkāpšanu, ja ar to nodarīts kaitējums cilvēkam, jo gadījumos, kad par dzīvnieku turēšanas noteikumu pārkāpšanu Valsts policija būs uzsākusi kriminālprocesu pēc Krimināllikuma 230.1panta, bet pēc tam izbeigusi un uzsākusi administratīvā pārkāpuma procesu, nebūtu lietderīgi lietas materiālus nodot izskatīšanai Pārtikas un veterinārajam dienestam vai pašvaldības administratīvajai komisijai. Likumprojektā arī noteikts, ka pašvaldības policija uzsāks administratīvo pārkāpumu procesu par dzīvnieku labturības prasību pārkāpumiem, mājas (istabas) dzīvnieku pārvadāšanas prasību pārkāpumiem un par dzīvnieku turēšanas noteikumu pārkāpšanu, ja ar to cilvēkam nodarīts fizisks vai materiāls kaitējums. Tā kā daudzās Latvijas administratīvajās teritorijās nav pašvaldības policijas, ievērojot arī 2005. gada 22. februāra noteikumu Nr.142 “Pārtikas un veterinārā dienesta nolikums” 3.punktu, t.i., ka Pārtikas un veterinārā dienesta funkcija atbilstoši normatīvajos aktos noteiktajai kompetencei ir īstenot valsts uzraudzību un kontroli, administratīvo pārkāpumu procesu īstenos Pārtikas un veterinārais dienests. Ar likumprojektu paredzēts, ka Valsts policija un pašvaldības policija varēs uzsākt administratīvo pārkāpumu procesu arī par likuma 56. panta pirmajā daļā minētajiem pārkāpumiem – savvaļas sugu dzīvnieku ieguvi, iegādi, turēšanu nebrīvē, atsavināšanu vai turēšanu pārdošanai vai apmaiņai un piedāvāšanu tirdzniecībā regulējošo normatīvo aktu pārkāpšanu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests, Dabas aizsardzības pārvalde, pašvaldību administratīvās komisijas, pašvaldības administratīvās inspekcijas, pašvaldības policija un Valsts policija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas. |
| 3. | Cita informācija | Nav. |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Kronenberga 67027047

[Inga.Kronenberga@zm.gov.lv](mailto:Inga.Kronenberga@zm.gov.lv)